b'\n_START_ARTICLE_\nFart dr\xc3\xa6ber\n_START_SECTION_\nHandling\n_START_PARAGRAPH_\nMan tager en revisor og et brudepar i en lysebl\xc3\xa5 cadillac, en tatoveret motorcykelfreak og en blondine i en gammel Lada, en fin udstillingshund med stamtavlen i orden og et fr\xc3\xa6kt omstrejfende gadekryds. Man placerer de to- og firbenede v\xc3\xa6sener i en jysk landsby, og man lader hundene l\xc3\xb8be efter hinanden - og vups, s\xc3\xa5 har man en komedie i et h\xc3\xb8jt tempo.'